แรงขายทำกำไรหุ้นพลังงานกด SET ปิดลบ 4.32 จุด แนะจับตาผลประชุมเฟดสัปดาห์หน้า
แรงขายทำกำไรหุ้นพลังงานกด SET ปิดลบ 4.32 จุด แนะจับตาผลประชุมเฟดสัปดาห์หน้า โดยดัชนีปิดตลาดวันนี้ ที่ระดับ 1,811.76 จุด ลบ 4.32 จุด หรือ 0.24% มูลค่าการซื้อขาย 7.60 หมื่นล้านบาท
16 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,811.76 จุด ลบ 4.32 จุด หรือ 0.24% มูลค่าการซื้อขาย 7.60 หมื่นล้านบาท
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีในวันนี้ยังไม่มีทิศทางที่แน่ชัดเนื่องจากยังไม่มีปัจจัยบวกลบเข้ามาอย่างชัดเจน โดยในวันนี้การซื้อขายค่อนข้างชะลอตัว
โดยเป็นการเข้าซื้อเก็งกำไรในหุ้นที่คาดว่าผลประกอบการไตรมาส 1/61 จะออกมาดี อย่างหุ้นในกลุ่มปิโตรเคมี รวมไปถึงหุ้นขนาดกลาง, เล็ก ที่ราคาลงมาเยอะก่อนหน้านี้
ขณะเดียวกันยังมีแรงเทขายออกมาในหุ้นที่คาดว่าผลประกอบการไตรมาส 1/61 ชะลอตัว อย่างหุ้นในกลุ่มพลังงาน เนื่องจากค่าเงินบาทแข็งตัว อาจส่งผลให้ขาดทุนจากอัตราแลกเปลี่ยน รวมถึงในช่วงนี้ราคาน้ำมันดิบอยู่ในช่วงปรับตัวลดลง
ส่วนแนวโน้มตลาดหุ้นไทยสัปดาห์หน้า คาดว่าตลาดมีโอกาสฟื้นตัว โดยมีประเด็นหลักที่ต้องติดตามคือผลการประชุมธนาคารกลางสหรัฐฯ (FED) ในเรื่องการขึ้นดอกเบี้ย โดยวางแนวต้านดัชนีไว้ที่ 1,830 จุด หากมีการขึ้นดอกเบี้ยเพียงแค่ 3 ครั้ง แต่หากมีการขึ้นดอกเบี้ยมากกว่า 3 ครั้งดัชนีมีโอกาสลงมาทดสอบแนวรับที่ 1,800 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 8,830,83 ล้านบาท ปิดที่ 548.00 บาท ลดลง 10.00 บาท
SCC มูลค่าการซื้อขาย 3,150,34 ล้านบาท ปิดที่ 504.00 บาท ลดลง 4 บาท
CPF มูลค่าการซื้อขาย 3,121,21 ล้านบาท ปิดที่ 26.25 บาท เพิ่มขึ้น 1.25 บาท
PTTGC มูลค่าการซื้อขาย 3,106,99 ล้านบาท ปิดที่ 100.50 บาท เพิ่มขึ้น 2.25 บาท
ADVANC มูลค่าการซื้อขาย 3,020,00 ล้านบาท ปิดที่ 212.00 บาท เพิ่มขึ้น 5 บาท
ตลาดหุ้นเอเชีย
